एयर इंडिया खाने को लेकर विवाद में
एयरइंडिया फिर विवाद में है। इस बार वजह एक सर्कुलर है। इसमें कहा गया है कि कम अवधि की फ्लाइट में नॉनवेज खाना नहीं दिया जाएगा। मीडिया में खबर आते ही आलोचना होने लगी, तो नागरिक उड्डयन राज्यमंत्री महेश शर्मा और एयर इंडिया के सीएमडी अश्विनी लोहानी ने स्पष्टीकरण जारी किया। लोहानी ने कहा कि कम अवधि की फ्लाइट में कभी नॉनवेज खाना नहीं दिया जाता था। डेढ़ घंटे तक की फ्लाइट में अभी तक पेस्ट्री और सैंडविच जैसा ठंडा वेज खाना दिया जाता था। अब गर्म वेज खाना दिया जाएगा।
महेश शर्मा ने भी कहा कि सर्कुलर को गलत समझा गया है। हमें कई सुझाव और शिकायतें मिली थीं। लोग सर्दियों में गर्म खाना चाहते थे। हमने सिर्फ अपग्रेड किया है। नॉनवेज खाना पहले दिया जाता था, अब दिया जाएगा।
जेट एयरवेज और विस्तारा की तरह एयर इंडिया भी फुल-सर्विस एयरलाइन है। इनकी फ्लाइट में खाना या नाश्ता मुफ्त दिया जाता है। इंडिगो-स्पाइसजेट जैसी सस्ती एयरलाइंस में खाने की चीजें खरीदनी पड़ती हैं। घाटे में चल रही एयर इंडिया ने कई साल पहले डेढ़ घंटे से कम की फ्लाइट में इकोनॉमी क्लास के यात्रियों के लिए गर्म खाने की सुविधा बंद कर दी थी। इसका मकसद खर्च घटाना था।
एग्जीक्यूटिव को गर्म खाना
एयरलाइनकी वेबसाइट के मुताबिक अभी 61-90 मिनट की फ्लाइट में सिर्फ एग्जीक्यूटिव क्लास के यात्रियों को गर्म खाना दिया जाता है। इसने एक बयान में कहा है कि यात्रियों से फीडबैक लेकर समीक्षा की जाएगी। डेढ़ घंटे से ज्यादा की फ्लाइट में यात्रियों को वेज-नॉनवेज खाने का विकल्प पहले की तरह मिलता रहेगा।
23दिसंबर के सर्कुलर पर विवाद
‘1जनवरी, 2016 से 61 से 90 मिनट की घरेलू फ्लाइट में गर्म वेज खाना दिया जाएगा। लंच/डिनर के साथ चाय या कॉफी नहीं मिलेगी।’
hin_Deva hin_Deva hin_Deva hin_Deva awa_Deva hin_Deva bho_Deva hin_Deva